ได้รับผลกระทบจากเสียงดังรบกวนจากเครื่องดูดควันของร้านอาหารจีน ที่อยู่ในโครงการ the zone ซึ่งร้านอยู่ติดกับกำแพงคอนโดมิเนียม และได้มีการติดตั้งเครื่องดูดควันขนาดใหญ่ เมื่อทางร้านเปิดใช้งานเครื่องจะก่อให้เกิดเสียงดังรบกวนมาถึงห้องพักอาศัยในคอนโดมิเนียม โดยส่งเสียงรบกวนตลอดเวลาที่มีการเปิดใช้เครื่อง ซึ่งเป็นการรบกวนต่อการพักอาศัยเป็นอย่างมาก และกระทบต่อสุขภาพ ซึ่งมีการเปิดใช้งานตั้งแต่เวลาประมาณ 9.30 น. จนถึงเวลาประมาณ 22.00-24.00 น. 
ทำไมถึงอนุญาตให้มีการติดตั้งเครื่องจักรขนาดใหญ่ใกล้กับที่พักอาศัยของประชาชน ซึ่งส่งเสียงรบกวนการพักอาศัยเป็นอย่างมาก มีการตรวจสอบแบบแปลนการก่อสร้าง หรือขออนุญาตถูกต้องหรือไม่ 
ต้องการให้มีการตรวจสอบ และให้ทางผู้เกี่ยวข้องปรับปรุงแก้ไข ย้ายเครื่องจักรให้ออกห่างจากที่พักอาศัยของประชาชน เพื่อไม่ให้เกิดเสียงดังรบกวนต่อผู้พักอาศัยในคอนโดมิเนียม